Sējas rīsi

Sējas rīss (Oryza sativa (L.)) ir graudzāļu dzimtas (Poaceae) rīsu ģints suga. Viengadīgs lakstaugs. Sakne - bārkšsakne. Stiebri 50—100 cm augsti, zarojas no pamatnes. Lapas lineāri lancetiskas, apmēram 50 cm garas un 1 cm platas ar 1—2 mm garu mēlīti, kas mēdz būt ar sirpjveida austiņām. Zieds - vārpiņa, 9 mm garš, 4 mm plats. Ziedi sakārtoti skarās. Zied jūnijā — augustā. Auglis — grauds.

Sējas rīsa izcelšanās apgabals ir Dienvidaustrumāzija. Tā kultivēšana aizsākās pirms 9 tūkstošiem gadu Dienvidaustrumāzijā un Indijā.

Sējas rīsu audzē apūdeņojamās platībās Āzijā, Eiropā, Amerikā, Āfrikā tropu un subtropu apgabalos.Latvijas padomju enciklopēdija. 8. sēj., Rīga, 1986

 Atsauces 

 Ārējās saites 

Kategorija:Graudzāļu dzimta
Kategorija:Rīsi
Kategorija:Labība